ΓΡΑΠΤΗ ΕΡΩΤΗΣΗ E-2725/99

υποβολή: Rosa Migulez Ramos (PSE) προς την Επιτροπή

(18 Ιανουαρίου 2000)

Θέμα: Εργατικά ατυχήματα στην αλιεία

Ο αριθμός των εργατικών ατυχημάτων στον τομέα της αλιευτικής δραστηριότητας είναι ανησυχητικάψηλός στην Ευρωπαϊκή Ένωση. Οι ιδιαίτερες συνθήκες εργασίας των αλιέων έχουν σαν αποτέλεσμα τα ατυχήματα να είναι πολλές φορές θανατηφόρα.

Διαθέτει η Επιτροπή στοιχεία ανά χώρα σχετικά με την εξέλιξη του αριθμού των εργατικών ατυχημάτων στην αλιεία κατά τα τελευταία έτη; Θα μπορούσε να προσφέρει στοιχεία σχετικά με τη θνησιμότητα στον τομέα αυτόν; Θα μπορούσε η Επιτροπή να αναφέρει τους αριθμούς των θανάτων ανά ναυάγιο και τον αριθμό των νεκρών από άλλες αιτίες (ατυχήματα επί του σκάφους κ.λπ.);

Ποιά μέτρα λαμβάνει ή σκέπτεται να λάβει η Επιτροπή για τη μείωση των ατυχημάτων αυτών;

Απάντηση της κας Διαμαντοπούλου εξ ονόματος της Επιτροπής

(1 Μαρτίου 2000)

Η Ευρωπαϊκή Επιτροπή συμμερίζεται την ανησυχία του αξιότιμου μέλους του Ευρωπαϊκού Κοινοβουλίου για την κατάσταση στον τομέα της αλιείας ο οποίος θεωρείται ως κλάδος οικονομικής δραστηριότηταςψηλού κινδύνου.

Βάσει της οδηγίας του Συμβουλίου 89/391/ΕΟΚ της 12.06.1989 σχετικά με την εφαρμογή μέτρων για την προώθηση της βελτίωσης της ασφάλειας και τηςγείας των εργαζομένων κατά την εργασία(1) και του ψηφίσματος του Συμβουλίου της 21.12.1987(2), η Ευρωπαϊκή Επιτροπή έθεσε σε εφαρμογή από το 1990 ένα σχέδιο για την εναρμόνιση των στατιστικών σχετικά με τα εργατικά ατυχήματα σε όλη την Κοινότητα. Πρόκειται για το σχέδιο ΕΣΕΑ (Ευρωπαϊκές Στατιστικές Εργατικών Ατυχημάτων). Το Συμβούλιο αναγνώρισε τη σημασία αυτής της δράσης με το ψήφισμα της 27.03.1995(3). Τα πρώτα αποτελέσματα αυτού του σχεδίου αναφέρονται στα εργατικά ατυχήματα που επήλθαν το 1993 και τα τελευταία διαθέσιμα μεγέθη ανταποκρίνονται στο 1996.

Εν τούτοις και παρά τις προσπάθειες που κατέβαλε η Ευρωπαϊκή Επιτροπή, αυτή δεν διαθέτει αξιόπιστα και πλήρη στοιχεία σχετικά με τα ατυχήματα στον κλάδο «Αλιεία,δροκαλλιέργεια», καθόσον μόνον ορισμένα κράτη μέλη διαβίβασαν στοιχεία.

Παρ' όλο που οι δοκιμές εκτίμησης βασίζονται μόνο σε 5 κράτη μέλη αποκαλύπτουν ότι τα ποσοστά επίπτωσης σ&pos; αυτή τη δραστηριότητα τόσο των ατυχημάτων με παύση εργασίας άνω των τριών ημερών όσο και των θανατηφόρων ατυχημάτων είναι κατά πολύψηλότερα από το μέσο όρο του συνόλου των άλλων τομέων οικονομικής δραστηριότητας. Βάσει των μερικών στοιχείων που διαθέτει η Ευρωπαϊκή Επιτροπή, η εξέλιξη κατά την περίοδο 1994-1996 στον τομέα της αλιείας ήταν δυσμενής (+ 2,1 % εργατικά ατυχήματα με παύση εργασίας άνω των τριών ημερών και + 1,0 % θανατηφόρα εργατικά ατυχήματα).

Όσον αφορά τις αιτίες των θανατηφόρων ατυχημάτων, λόγω πνιγμού ή άλλων, η Ευρωπαϊκή Επιτροπή δεν διαθέτει τις πληροφορίες που ζήτησε το αξιότιμο μέλος. Αυτά τα στοιχεία θα είναι διαθέσιμα από το 2001, όταν η φάση III σχετικά με τις αιτίες και τις περιστάσεις των ατυχημάτων του σχεδίου ΕΣΕΑ θα είναι λειτουργήσιμη.

Τέλος, η Ευρωπαϊκή Επιτροπή εφιστά την προσοχή του αξιότιμου μέλους του Ευρωπαϊκού Κοινοβουλίου στο ότι δύο οδηγίες με σκοπό την προστασία τηςγείας και της ασφάλειας των εργαζομένων και τη μείωση των εργατικών ατυχημάτων στις δραστηριότητες της αλιείας εκδόθηκαν από το Συμβούλιο. Πρόκειται για την οδηγία του Συμβουλίου 92/29/ΕΟΚ της 31.03.1992, σχετικά με τις ελάχιστες προδιαγραφές ασφάλειας καιγείας για την προώθηση βελτιωμένης ιατρικής περίθαλψης στα πλοία(4), και την οδηγία του Συμβουλίου 93/103/ΕΚ της 23.11.1993, σχετικά με τις ελάχιστες προδιαγραφές ασφάλειας καιγείας κατά την εργασία στα αλιευτικά σκάφη(5).

Εναπόκειται στα κράτη μέλη να εξασφαλίζουν τον έλεγχο και την εποπτεία της εφαρμογής της εθνικής νομοθεσίας που μεταφέρει αυτές τις οδηγίες, έτσι ώστε η πολιτική της πρόληψης που αυτή προβλέπει να συμβάλλει αποτελεσματικά στη μείωση των εργατικών ατυχημάτων και των επαγγελματικών ασθενειών στον τομέα της αλιείας.

(1) ΕΕ L 183 της 29.6.1989.

(2) ΕΕ C 28 της 3.2.1988.

(3) ΕΕ C 168 της 4.7.1995.

(4) ΕΕ L 113 της 30.4.1992.

(5) ΕΕ L 307 της 13.12.1993.